
 తోటివారు చావడం చూచి మహాపార్శ్వుడు వానరుల మీదపడి చీల్చిచండాడాడు. ఋషభుడు పరిగెత్తుకుంటూ వచ్చి "నిలు నిలు" అంటూండగానే వాడు గదతో కొట్టేశాడు. దాంతో ఋషభుడు రక్తం కక్కుకుని వూగిపోయాడు. కాని క్షణంలో తేరుకొని వాడి గదలాక్కొని వాడి నెత్తిమీదనే కొట్టాడు. వాడితల బద్దలై విలవిల తన్నుకొని చచ్చాడు. రాక్షస సైన్యం చెల్లాచెదురైపోయింది.
 తనవారంతా చచ్చారు. సైన్యం చెల్లాచెదరైపోయింది. అది చూసి సహించలేకపోయాడు అతికాయుడు. వెయ్యి సూర్యగోళాల్లా వెలిగిపోతున్న రథం ఎక్కి యుద్దరంగానికి దూకాడు. వానరులెంతో మంది అతణ్ని ఎదుర్కొన్నారు. అప్పుడతడు "ప్రాకృతులతో నేను యుద్దం చేయను. సమరోత్సాహం కలవాడైనా వుంటే నామీదకి రావాలి" అన్నాడు. అదివిని ధనుర్దారియైన లక్ష్మణుడు వాణ్ని ఎదుర్కోవడానికి సన్నద్దుడై ముందుకు సాగాడు. అది చూసి అతికాయుడు బాణం విడిచాడు. సర్పంవంటి బాణాల్ను ముక్కలు చేశాడు లక్ష్మణుడు. అతికాయుడు అగ్గియై అయిదు బాణాలు వేశాడు. వాటిని ముక్కలకింద కొట్టేశాడు లక్ష్మణుడు. తర్వాత ఒకబాణం లాగివిడిచాడు లక్ష్మణుడు. అది అతికాయుని నొసట గుచ్చుకోగా వాడు గడగడ వణికిపోయాడు. అయినా నిలువరించుకొని సూర్యబింబాల్లాటి బాణాలు విడిచాడు అతికాయుడు. లక్ష్మణుడు గుండెమీద కొట్టాడు అతికాయుడు. లక్ష్మణుడికి రక్తం చిమ్మింది.కృద్దుడై లక్ష్మణుడు ఆగ్నేయశాస్త్రం ప్రయోగించాడు. అతికాయుడు సౌరాస్త్రం విదిలాడు. రెండూ ఆకాశాన ఒకదాన్నొకటి నాశనం చేసుకున్నాయి. అతికాయుడు ఇషీకాస్త్రం ప్రయోగించగా లక్ష్మణుడు ఇంద్రాస్త్రంతో దాన్ని ఖండించాడు. అతికాయుడు యామ్యాస్త్రం ప్రయోగించగా లక్ష్మణుడు వాయవ్యాస్త్రంతో దాన్ని కొట్టేశాడు. ఎన్ని బాణాలు వేసినా అతికాయుడు చలించలేదు. లక్ష్మణుడు బ్రహ్మాస్త్రం ప్రయోగించాడు. దాంతో గ్రహ, నక్షత్రాదులు గడగడలాడేయి. దిక్కులూ, ఆకాశమూ, భూమీ అదిరిపోయాయి. అతికాయుడది చూసి అనేక బాణాల్తో దాన్ని ఆపడానికి ప్రయత్నించి విఫలుడైనాడు. అది మెల్లగా వచ్చి వాడి తల తిరగేసింది.సకీరీటియైన అతని తల పర్వతశిఖరంలా నేలకూలింది. రాక్షసులు గగ్గోలుపెడ్తూ పారిపోయారు. వానరులు హర్షద్వానాలు చేసి లక్ష్మణుణ్ని పూజించారు. రాముడు తమ్ముణ్ణి మెచ్చుకున్నాడు.
 ఇంద్రజిత్తు 2
 అతికాయుడు మున్నగువారు చనిపోయారని తెలిసింది. అది విని అతడు మూర్చపోయాడు. జయం గలగడం దుర్లభం అని అతడు దుఃఖించాడు. ఇంద్రజిత్తు తండ్రిదగ్గరికి వెళ్లి ఓదార్చాడు. తాను జీవించి వుండగా దుఃఖించాల్సిన అవసరం లేదన్నాడు. రావణుడు సంతోషించి కొడుకును యుద్దానికి పంపించాడు. స్వేతచ్ఛంత్రంతో నిండుచంద్రునిలా ప్రకాశించే ఇంద్రిజిత్తు రాజమార్గాన బైల్దేరాడు. యుద్దరంగంలో ప్రవేశించగానే రథం చుట్టూ రాక్షసుల్ను కాపుంచాడు. యథావిధిగా హోమంచేశాడు. నల్లని మేకను గొంతునరికి హోమం చేశాడు. విజయసూచకంగా అగ్ని పొగలేకుండా మండింది. అతడు బ్రహ్మస్త్రమంత్రం జపించి తన ధనస్సూ, రథమూ అభిమంత్రించాడు. హోమం పూర్తి అయ్యేటప్పటికల్లా ఇంద్రజిత్తు రథంతో కూడా అదృశ్యుడైనాడు.
  రాక్షసులకు ఉత్సాహం వచ్చింది. సింహనాదాలు చేస్తూ వానరులు చెట్లతోనూ, గుట్లతోనూ అతణ్ని కొట్టారు. కాని అవేవీ అతణ్ణి బాధించలేదు. అతని బాణఘాతానికి వానరవీరులు చాలమంది మూర్చిల్లారు. వారిలో సుగ్రీవుడూ, అంగదుడూ, జాంబవంతుడు కూడా వున్నారు. అలా వానర వీరుల్నందర్నీ మూర్చిల్లజేసి రామలక్ష్మణుల మీద శరవర్షం కురిపించాడు. బ్రహ్మాస్త్రాన్ని గౌరవించాలనుకున్నాడు రాముడు. అనుజసహితుడై మూర్ఛిల్లాడు. అది చూసి ఇంద్రజిత్తు సింహనాదం చేసి తండ్రికి చెప్పడానికి లంకకు వెళ్లిపోయాడు.

 thotivaaru chaavadam chuuchi mahaparshwoodu vaanarula meedapadi cheelchichandaadaadu. rushabhudu parigettukuntu vachi "nilu nilu" antuundagaane vaadu gadato kottesadu. daamto rushabhudu raktam kakkukuni voogipoyaadu. kaani kshanamlo terukoni vaadi gadalaakkoni vaadi nettimeedane kottaadu. vaaditala baddalai vilavila tannukoni chachaadu. rakshasa sainyam chellacheduraipoyindi.
 tanavaarantaa chacharu. sainyam chellachedaraipoyindi. adhi chusi sahinchalekapoyadu atikayudu. veyyi suryagolalla veligipotunna ratham ekki yuddarangaaniki dookaadu. vaanarulentho mandi atanni edurkonnaru. appudatadu "praakrutulatoe nenu yuddam cheyanu. samarotsaaham kalavadaina vunte naameedaki ravali" annadu. adivini dhanurdaariyaina lakshmanudu vaanni edurkovadaaniki sannaddudai munduku saagaadu. adhi chusi atikayudu baanam vidichaadu. sarpamvanti baanaalnu mukkalu cheshaadu lakshmanudu. atikayudu aggiyai ayidu baanaalu vaesaadu. vaatini mukkalakinda kottesadu lakshmanudu. tarvaata okabaanam lagividichadu lakshmanudu. adhi atikaayuni nosata guchukoga vaadu gadagada vanikipoyaadu. aina niluvarinchukoni suuryabimbaallaati baanaalu vidichaadu atikayudu. lakshmanudu gundemeeda kottaadu atikayudu. lakshmanudiki raktam chimmindi.kruddudai lakshmanudu aagneyasaastram prayoginchaadu. atikayudu souraastram vidilaadu. rendoo aakaasaana okadaannokati naasanam chesukunnayi. atikayudu isheekaastram prayoginchagaa lakshmanudu indraastramto daanni khandinchaadu. atikayudu yaamyaastram prayoginchagaa lakshmanudu vaayavyaastramto daanni kottesadu. enni baanaalu vesina atikayudu chalinchaledu. lakshmanudu brahmastram prayoginchaadu. daamto graha, nakshatraadulu gadagadaladeyi. dikkuluu, aakaasamuu, bhoomee adiripoyaayi. atikaayudadi chusi aneka baanaaltoe daanni aapadaaniki prayatninchi viphaludainaadu. adhi mellagaa vachi vaadi tala tiragesindi.sakiireetiyaina athani tala parvatasikharamlaa neelakuulindi. raakshasulu gaggolupedtu paaripoyaaru. vaanarulu harshadvaanaalu chesi lakshmanunni poojinchaaru. ramudu tammunni mechukunnadu.
 indrajittu 2
 atikayudu munnaguvaaru chanipoyarani telisindi. adhi vini atadu moorchapoyaadu. jayam galagadam durlabham ani atadu dukkinchaadu. indrajittu tandridaggariki velli odaarchaadu. taanu jeevinchi vundagaa dukkinchaalsina avasaram ledannadu. ravanudu santoshinchi kodukunu yuddaaniki pampinchaadu. swetachantramto ninduchandrunila prakaasinche indrijittu rajamargana bailderadu. yuddarangamlo pravesinchagaane ratham chuttu raakshasulnu kaapunchaadu. yathaavidhigaa homanchesadu. nallani mekanu gontunariki homam cheshaadu. vijayasuuchakamgaa agni pogalekunda mandindi. atadu brahmastramantram japinchi tana dhanassu, rathamuu abhimantrinchaadu. homam puurti ayyetappatikalla indrajittu rathamtho kuudaa adrusyudainaadu.
  raakshasulaku utsaaham vachindi. simhanaadaalu chestu vaanarulu chetlathonuu, gutlathonuu atanni kottaru. kaani avevi atanni badhinchaledu. athani baanaghaataaniki vaanaraveerulu chalamandi moorchillaaru. vaarilo sugreevuduu, angaduduu, jaambavantudu kuudaa vunnaru. alaa vaanara veerulnandarni moorchillajesi ramalakshmanula meeda saravarsham kuripinchaadu. brahmastranni gouravinchaalanukunnaadu ramudu. anujasahitudai moorchillaadu. adhi chusi indrajittu simhanaadam chesi tandriki cheppadaaniki lankaku vellipoyaadu.